pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่จังหวัดหนองบัวลำภู เพื่อติดตามการแก้ไขปัญหาความยากจนในภาคการเกษตรเชิงบูรณาการตามแนวทางศาสตร์พระราชา
วันอังคารที่ 20 มีนาคม 2561
นายกรัฐมนตรีเตรียมลงพื้นที่จังหวัดหนองบัวลําภู เพื่อติดตามการแก้ไขปัญหาความยากจนในภาคการเกษตรเชิงบูรณาการตามแนวทางศาสตร์พระราชา
นายกรัฐมนตรีเตรียมลงพื้นที่จังหวัดหนองบัวลําภู ในวันพฤหัสบดี ที่ 22 มีนาคม 2561 เพื่อติดตามการแก้ไขปัญหาความยากจนในภาคการเกษตรเชิงบูรณาการตามแนวทางศาสตร์พระราชา
พลเอก ประยุทธ์ จันทร์โอชา นายกรัฐมนตรีพร้อมคณะมีกําหนดการลงพื้นปฏิบัติราชการ ณ จังหวัดหนองบัวลําภู ในวันพฤหัสบดี ที่ 22 มีนาคม 2561 เพื่อพบปะประชาชนและติดตามการแก้ไขปัญหาความยากจน ในภาคการเกษตรเชิงบูรณาการตามแนวทางศาสตร์พระราชา ได้แก่ การพัฒนาเกษตรปลอดภัยสู่เกษตรอินทรีย์เพื่อลดปัญหาสุขภาพจากสารเคมีตกค้างและผลกระทบต่อสุขภาพของประชาชน การส่งเสริมการใช้พลังงานทดแทนโดยใช้เทคโนโลยี Solar Cell เพื่อลดต้นทุนการผลิต รวมทั้งการบริหารจัดการที่สาธารณประโยชน์แบบมีส่วนร่วม รวมถึงการสืบสานภูมิปัญญาการทอผ้าพื้นเมือง และพัฒนาต่อยอดผลิตภัณฑ์ผ่านนวัตกรรมจนได้ผ้าที่มีคุณภาพชั้นเยี่ยม ไม่มีสารเคมีตกค้างได้รับการยอมรับทั้งตลาดภายในประเทศและต่างประเทศ โดยมีกําหนดการ ดังนี้
เวลา 07.00 น. ออกเดินทางจากท่าอากาศยานทหาร 2 กองบิน 6 (บน.6) ดอนเมือง ไปยังท่าอากาศยานทหาร กองบิน 23 ตําบลหมากแข้ง อําเภอเมือง จังหวัดอุดรธานี โดยเครื่องบิน Embraer และเดินทางต่อไปยังจุดจอดเฮลิคอปเตอร์ เพื่อเดินทางไปยังกลุ่มวิสาหกิจชุมชนปลูกผักอินทรีย์ โพธิ์ศรีสําราญ ตําบลหัวนา อําเภอเมือง เพื่อพบปะประชาชน และเป็นสักขีพยานในการมอบสมุดประจําตัวผู้ได้รับการคัดเลือกให้ทํากินในชุมชนโครงการจัดที่ดินทํากินให้ชุมชนตามนโยบายของรัฐบาลให้แก่ผู้แทนประชาชน พร้อมมอบสิ่งของช่วยเหลือผู้ประสบวาตภัย และทําพิธีเปิดป้ายศูนย์การเรียนรู้หมู่บ้านเศรษฐกิจพอเพียงบ้านโพธิ์ศรีสําราญ พร้อมเยี่ยมชมนิทรรศการส่งเสริมเกษตรอินทรีย์ พลังงานทดแทน ผลิตภัณฑ์ของกลุ่มเกษตรกรและแปลงปลูกผักอินทรีย์
ช่วงบ่าย นายกรัฐมนตรีเยี่ยมชมการดําเนินงานของกลุ่มทอผ้าพื้นเมืองบ้านนาคําไฮ รับฟังการนําเสนอข้อมูลการดําเนินงานของเครือข่าย เยี่ยมชมร้านจําหน่ายผลิตภัณฑ์ของกลุ่มทอผ้าพื้นเมืองบ้านนาคําไฮ โอกาสนี้ นายกรัฐมนตรีจะร่วมเวทีประชาคมหมู่บ้านตามโครงการ “ไทยนิยม ยั่งยืน” ร่วมกับประชาชนในพื้นที่ประมาณ 300 คน ต่อจากนั้น นายกรัฐมนตรีเยี่ยมชมกระบวนการผลิตผ้าพื้นเมือง ผลิตภัณฑ์ด้านหัตถกรรม และสินค้าโอทอป เมื่อเสร็จสิ้นภารกิจ เวลา 17.00 น. นายกรัฐมนตรีเดินทางกลับกรุงเทพมหานคร
------------------------------------------
รัฐบาลไทย-ข่าวทำเนียบรัฐบาล-“พาณิชย์”เปิดตลาดต้องชม “ตลาดคลองบางหลวง” มั่นใจช่วยส่งเสริมเศรษฐกิจในท้องถิ่นให้ขยายตัว และดึงดูดการท่องเที่ยวได้เพิ่มขึ้น
วันจันทร์ที่ 6 พฤศจิกายน 2560
“พาณิชย์”เปิดตลาดต้องชม “ตลาดคลองบางหลวง” มั่นใจช่วยส่งเสริมเศรษฐกิจในท้องถิ่นให้ขยายตัว และดึงดูดการท่องเที่ยวได้เพิ่มขึ้น
นางนันทวัลย์ ศกุนตนาค ปลัดกระทรวงพาณิชย์ เปิดเผยภายหลังเปิดตลาดต้องชม “ตลาดคลองบางหลวง” ย่านคลองบางหลวง ชุมชนวัดกําแพงทองพัฒนาและชุมชนหลังวัดคูหาสวรรค์ เขตภาษีเจริญ กรุงเทพฯ ว่า ตลาดคลองบางหลวงเป็นตลาดในรูปแบบที่พัฒนามาจากตลาดชุมชนริมน้ํา
โดยมีทั้งร้านค้าดั้งเดิมและร้านค้าที่เกิดขึ้นใหม่ เพื่อรองรับนักท่องเที่ยวที่เดินทางมาสู่ย่านชุมชนคลองบางหลวง จึงถือเป็นตลาดที่มีความโดดเด่นในลักษณะตลาดชุมชนที่มีเรื่องราวของวัฒนธรรมประวัติศาสตร์ดั้งเดิมของย่านที่น่าสนใจ
“การเปิดตลาดต้องชม ตลาดคลองบางหลวงในครั้งนี้ จะช่วยส่งเสริมให้ร้านค้าชุมชน ผู้ประกอบการชุมชน และประชาชนในท้องถิ่น มีรายได้เพิ่มมากขึ้น ทั้งจากการจําหน่ายสินค้าได้เพิ่มขึ้น และยังมีรายได้จากการท่องเที่ยว ที่ประชาชนและนักท่องเที่ยวเดินทางเข้ามาเที่ยวชมในตลาด และในพื้นที่ใกล้เคียงของตลาด”นางนันทวัลย์กล่าว
นางนันทวัลย์กล่าวว่า สําหรับจุดเด่นของตลาดคลองบางหลวง มีพิพิธภัณฑ์ชุมชนและสวนสมุนไพรวัดกําแพง ที่เป็นการบอกเล่าเรื่องราวความเป็นมาของพื้นที่ผ่านสิ่งของเก่าแก่ของวัดและของสมาชิกในชุมชน และสามารถชื่นชมธรรมชาติกลางกรุงได้จากสวนสมุนไพรและต้นไม้ที่กระจายอยู่ทั่ววัด และยังมีบ้านศิลปิน ที่ตั้งอยู่ปลายสุดของเรือนแถวไม้ริมน้ํา ซึ่งเป็นสถานที่ท่องเที่ยวยอดนิยมของนักท่องเที่ยวทั้งชาวไทยและต่างชาติ โดยเป็นเรือนไม้ริมน้ําที่มีบรรยากาศเงียบสงบ มีการแสดงหุ่นละครเล็ก และพื้นที่สําหรับฝึกศิลปะด้วยตนเอง เช่น การระบายสีหน้ากาก การทําภาพพิมพ์ เป็นต้น
ส่วนในด้านอาหาร มีร้านอาหารเด่น เช่น ป้าเล็กก๋วยจั๊บน้ําข้น โดยเป็นเรือนไม้ริมน้ําฝั่งซอยจรัญ 3 เปิดร้านวันเสาร์และอาทิตย์ ช่วงเวลา 10.00-17.00 น. รสชาติอร่อยที่เกิดจากวัตถุดิบที่เลือกสรรและปรุงด้วยสูตรเฉพาะของทางร้าน และยังมีข้าวเหนียวมะม่วงที่มีรสชาติหอมหวาน ราคาย่อมเยา , ร้านผัดไทใจเย็น ตั้งอยู่บริเวณซอยหัวถนน หยุดวันพฤหัสบดี จุดเด่นเป็นผัดไทสูตรโบราณที่มีร้านเดียวในตลาดคลองบางหลวง เลือกใช้วัตถุดิบที่ทําโดยเจ้าของร้านทั้งหมด เช่น กุ้งแห้ง น้ํามันหมู เป็นต้น , ก๋วยเตี๋ยวหยุดบ่อย ตั้งอยู่บริเวณซอยหัวถนน เปิดร้าน 10.00-16.00 น. มีวันหยุดไม่แน่นอน แต่ลูกค้าสามารถติดตามได้จากสื่อโซเซียลของร้าน “ก๋วยเตี๋ยวที่ใช้เตาถ่านในการปรุงอาหาร” โดยความพิเศษของร้านคือน้ําซุบมีกลิ่นหอมอ่อนๆ ของการเผาถ่าน , เจริญการค้ากาแฟโบราณ ตั้งอยู่บริเวณซอยหัวถนน เป็นร้านกาแฟโบราณเพียงร้านเดียวในย่าน , ร้านโชคพานิช อยู่บริเวณสามแยกซอยหัวถนน เป็นร้านขายยาแผนโบราณเก่าแก่และร้านขายของชําที่จะทําให้ได้สัมผัสวิถีชีวิตเดิมๆ ในอดีต , ครัวคุณอ๋อย ร้านอาหารริมน้ําบริเวณวัดกําแพงบางจาก จุดเด่นของร้าน คือ อาหารตามสั่งที่มีรสชาติจัดจ้านเฉพาะตัว โดยเฉพาะขนมจีนน้ํายาปลาช่อน
นอกจากนี้ ผู้ที่เดินทางมาท่องเที่ยวที่ตลาดคลองบางหลวง สามารถตามรอยศาสนาสถานสําคัญและประเพณีดั้งเดิม ได้แก่ วัดคูหาสวรรค์วรวิหาร , วัดกําแพงบางจาก , วิหารหลวงปู่สุวรรณคีรี และประเพณีชักพระ
สําหรับตลาดต้องชมที่มีกําหนดจะเปิดต่อไป คือ ตลาดนางเลิ้ง เขตป้อมปราบศัตรูพ่าย กรุงเทพฯ ซึ่งเป็นตลาดชุมชนจํานวน 67 ร้านค้า มีจุดเด่นจําหน่ายอาหารปรุงสําเร็จ ขนมหวาน และของใช้ประจําวัน และตลาดพลู เขตธนบุรี กรุงเทพฯ ซึ่งเป็นตลาดชุมชน มีจํานวน 92 ร้านค้า เป็นตลาดจําหน่ายอาหารปรุงสําเร็จ ขนมหวาน ของทานเล่น เป็นต้น
รัฐบาลไทย-ข่าวทำเนียบรัฐบาล-วศ.อว. แนะใช้ฟิล์มยืดหุ้มห่ออาหารช่วยเก็บรักษาอาหาร สดใหม่ ช่วงวิกฤติอยู่บ้านหยุดเชื้อโควิด-19
วันพุธที่ 29 เมษายน 2563
วศ.อว. แนะใช้ฟิล์มยืดหุ้มห่ออาหารช่วยเก็บรักษาอาหาร สดใหม่ ช่วงวิกฤติอยู่บ้านหยุดเชื้อโควิด-19
วศ.อว. แนะใช้ฟิล์มยืดหุ้มห่ออาหารช่วยเก็บรักษาอาหาร สดใหม่ ช่วงวิกฤติอยู่บ้านหยุดเชื้อโควิด-19
เมื่อวันที่ 16 เมษายน 2563 กรมวิทยาศาสตร์บริการ (วศ.) กระทรวงการอุดมศึกษาวิทยาศาสตร์ วิจัยและนวัตกรรม (อว.) แนะเลือกใช้ฟิล์มยืดหุ้มห่ออาหารช่วยเก็บรักษาอาหาร สดใหม่ ช่วงวิกฤติอยู่บ้านหยุดเชื้อโควิด-19 ที่มีความจําเป็นต้องซื้ออาหารมาเก็บไว้ใช้ให้เพียงพอโดยไม่ต้องออกไปซื้อบ่อยครั้ง เมื่ออาหาร ผักผลไม้ที่ซื้อมาปริมาณมาก และต้องเก็บรักษาในภาชนะปิดสนิท เพื่อให้สดใหม่ ป้องกันฝุ่นละออง หรือ เชื้อจุลินทรีย์ นอกจากการแยกเก็บจัดใส่กล่องแล้ว การเลือกใช้ฟิล์มยืดหุ้มห่ออาหารไว้จะช่วยลดพื้นที่การเก็บ และคงความสดใหม่ ที่สําคัญฟิล์มยืดหุ้มห่ออาหารมีหลายชนิดที่ควรรู้จัก เพื่อจะได้เลือกซื้อมาใช้ได้ตรงกับประเภทอาหารที่จะเก็บรักษา โดยนักวิทยาศาสตร์ จากกลุ่มงานพลาสติก กองวัสดุวิศวกรรม กรมวิทยาศาสตร์บริการ ได้ให้ข้อมูลชนิดของฟิล์มยืดที่มีคุณสมบัติต่าง ๆ ดังนี้
1.) โพลีเอทิลีน (PE)มีสมบัติที่ให้ไอน้ําซึมผ่านได้น้อย แต่ก๊าซสามารถซึมผ่านได้ดี เหมาะสําหรับใช้ห่อผัก ผลไม้สด เป็นต้น
2.) โพลีไวนิลคลอไรด์ (PVC)มีสมบัติยอมให้ไอน้ําและอ็อกซิเจนไหลผ่านได้เหมาะสม ส่วนใหญ่นิยมใช้ห่ออาหารสด เพื่อช่วยรักษาความสดของอาหารเอาไว้ เช่น เนื้อสัตว์ และปลา เป็นต้น.
3.) โพลีไวนิลิดีนคลอไรด์ (PVDC)มีสมบัติที่เหมือนกับฟิล์มยืดที่ผลิตจาก PVC แต่จะทนความร้อนได้มากกว่า ป้องกันการซึมผ่านของก๊าซและไอน้ํา คงความสดของอาหารไว้ได้เป็นอย่างดี
อย่างไรก็ตามการใช้ฟิล์มยืดที่ปลอดภัย ควรเลือกซื้อชนิดที่เหมาะสมกับการใช้งาน มีเครื่องหมายรับรองคุณภาพสินค้า (มอก.) ดูรายละเอียดและสัญลักษณ์ข้างกล่องบรรจุ ทั้งนี้สามารถสอบถามรายละเอียดเพิ่มเติมได้ที่ กลุ่มงานพลาสติก กองวัสดุวิศวกรรม วศ. โทร. 02 201 7000 ในวันและเวลาราชการ หรือติดตามข้อมูลข่าวสาร จําเป็นต่อความปลอดภัยในชีวิตประจําวันได้ทางเพจ Doctor D. ซึ่งเป็นเพจที่ให้ข้อมูลวิทยาศาสตร์ควบคุมดูแลข้อมูลโดยนักวิทยาศาสตร์ของกรมวิทยาศาสตร์บริการ
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ครม.อนุมัติแต่งตั้งข้าราชการ ศธ.ให้ดำรงตำแหน่งประเภทวิชาการระดับทรงคุณวุฒิ
วันพุธที่ 13 มิถุนายน 2561
ครม.อนุมัติแต่งตั้งข้าราชการ ศธ.ให้ดํารงตําแหน่งประเภทวิชาการระดับทรงคุณวุฒิ
ผลการประชุมคณะรัฐมนตรี (ครม.) อย่างเป็นทางการนอกสถานที่ ครั้งที่ 4/2561 เมื่อวันที่ 12 มิถุนายน 2561 ณ มหาวิทยาลัยราชภัฏนครสวรรค์ มีมติอนุมัติแต่งตั้งข้าราชการกระทรวงศึกษาธิการ 1 ราย ให้ดํารงตําแหน่งประเภทวิชาการระดับทรงคุณวุฒิ
ผลการประชุมคณะรัฐมนตรี (ครม.)อย่างเป็นทางการนอกสถานที่ ครั้งที่ 4/2561เมื่อวันที่12มิถุนายน2561ณ มหาวิทยาลัยราชภัฏนครสวรรค์มีมติอนุมัติแต่งตั้งข้าราชการกระทรวงศึกษาธิการ1ราย ให้ดํารงตําแหน่งประเภทวิชาการระดับทรงคุณวุฒิ
คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้งนายสาโรจน์ ขอจ่วนเตี๋ยวผู้อํานวยการสถานศึกษา วิทยฐานะผู้อํานวยการเชี่ยวชาญ วิทยาลัยเทคนิคสุพรรณบุรี สํานักงานคณะกรรมการการอาชีวศึกษา ให้ดํารงตําแหน่งที่ปรึกษาด้านมาตรฐานการอาชีวศึกษาช่างอุตสาหกรรม (นักวิชาการศึกษาทรงคุณวุฒิ)สํานักงานคณะกรรมการการอาชีวศึกษา กระทรวงศึกษาธิการ ตั้งแต่วันที่ 5 มีนาคม 2561 ซึ่งเป็นวันที่มีคุณสมบัติครบถ้วนสมบูรณ์
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
Written byบัลลังก์ โรหิตเสถียร
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายกรัฐมนตรีเผยประเทศไทยต้องปฏิรูประบบการศึกษา เพื่อเตรียมคนให้พร้อม รองรับตลาดแรงงาน
วันอังคารที่ 28 มีนาคม 2560
นายกรัฐมนตรีเผยประเทศไทยต้องปฏิรูประบบการศึกษา เพื่อเตรียมคนให้พร้อม รองรับตลาดแรงงาน
นายกรัฐมนตรีเผยประเทศไทยต้องปฏิรูประบบการศึกษา เพื่อเตรียมคนให้พร้อม รองรับตลาดแรงงาน
นายกรัฐมนตรีเผยประเทศไทยต้องปฏิรูประบบการศึกษา เพื่อเตรียมคนให้พร้อม รองรับตลาดแรงงาน
วันนี้ (28 มีนาคม 2560) เวลา 14.00 น. ณ บริเวณห้องโถงชั้นล่าง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการคัดค้านการสอบบรรจุครูผู้ช่วยที่ไม่มีใบอนุญาตประกอบวิชาชีพครูว่า ทุกคนทราบดีอยู่แล้วว่าเรามีการปรับปรุง การพัฒนา และปฏิรูประบบการศึกษา ซึ่งจะต้องเริ่มดูตั้งแต่ครู ว่ามีเพียงพอหรือไม่ มีคุณภาพหรือไม่ สาขาที่เป็นความต้องการของประเทศมีเพียงพอหรือไม่ ถ้าพูดถึงจํานวนคนที่จบครูออกมามีมากพอสมควร แต่บางวิชาสอนไม่ได้ เพราะไม่ได้จบด้านนั้นมา จึงต้องหาครูที่จบมาตรงกับวิชาเหล่านั้นที่ยังขาดอยู่ ทั้งนี้ กระทรวงศึกษาธิการมีความเห็นเสนอมาว่าถ้าต้องการผลิตบุคลากรให้ตรงกับความต้องการของประเทศ เช่น ด้านเคมี วิทยาศาสตร์ ซึ่งคนที่จบด้านครูอาจไม่มีความชํานาญ ดังนั้น บุคคลด้านนี้จะมีจํานวนไม่มาก เฉพาะที่ขาดแคลนอยู่ ซึ่งเมื่อเข้ามาทํางานแล้วไม่ใช่ว่าบรรจุได้เลย ก็ต้องมีการทดลองงานก่อนประมาณ 2 ปี ระหว่างการทดลองงานก็ต้องมีการประเมิน จึงต้องไปสอบให้ผ่านกฎเกณฑ์ถึงจะได้รับการบรรจุให้เป็นข้าราชการ
นายกรัฐมนตรีกล่าวว่า รัฐบาลจะไม่ทําอะไรให้ใครเสียหาย ไม่ว่าจะเป็นเรื่องครู เรื่องแพทย์ คือทุกคนต้องยอมรับว่าเรากําลังขาดแคลนบางสาขาวิชาอยู่ เราต้องเตรียมคนให้พร้อม รองรับตลาดแรงงาน ไม่เช่นนั้นก็จะถูกต่างชาติแย่งงานไปหมด
------------------------------------------------
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรมลงพื้นที่ตรวจราชการรอบที่ 2 จังหวัดระยองและจังหวัดชลบุรี พร้อมตรวจเยี่ยมให้คำแนะนำโรงงาน และการแก้ไขปัญหาข้อร้องเรียน
วันจันทร์ที่ 19 สิงหาคม 2562
หัวหน้าผู้ตรวจราชการกระทรวงอุตสาหกรรมลงพื้นที่ตรวจราชการรอบที่ 2 จังหวัดระยองและจังหวัดชลบุรี พร้อมตรวจเยี่ยมให้คําแนะนําโรงงาน และการแก้ไขปัญหาข้อร้องเรียน
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพื้นที่ตรวจราชการประจําปีงบประมาณ พ.ศ. 2562 รอบที่ 2 ณ ห้องประชุมสํานักงานอุตสาหกรรมจังหวัดระยอง
วันที่ 14 สิงหาคม 2562 เวลา 15.00 น. นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพื้นที่ตรวจราชการประจําปีงบประมาณ พ.ศ. 2562 รอบที่ 2 ณ ห้องประชุมสํานักงานอุตสาหกรรมจังหวัดระยอง เพื่อติดตามการดําเนินงานของสํานักงานอุตสาหกรรมจังหวัดระยองและสํานักงานอุตสาหกรรมจังหวัดชลบุรี โดยมีนายชัยยง โกศลวิทยานันต์ อุตสาหกรรมจังหวัดระยอง ผู้แทนอุตสาหกรรมจังหวัดชลบุรี และเจ้าหน้าที่ที่เกี่ยวข้องให้การต้อนรับและนําเสนอผลการดําเนินการ ปัญหาอุปสรรคในการดําเนินงาน พร้อมกันนี้หัวหน้าผู้ตรวจราชการกระทรวงอุตสาหกรรมได้ให้ข้อเสนอแนะ และแนวทางในการแก้ไขปัญหาที่เกิดจากการปฏิบัติงานเพื่อให้การปฏิบัติงานสามารถบรรลุเป้าหมายได้อย่างเต็มประสิทธิภาพ และรองรับการปฏิบัติงานในปีงบประมาณถัดไป
จากนั้นในวันที่ 15 สิงหาคม 2562 นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรมพร้อมอุตสาหกรรมจังหวัดระยอง ได้ลงพื้นที่ตรวจเยี่ยมการประกอบกิจการของบริษัท อูเบะเคมีคอลล์ (เอเชีย) จํากัด (มหาชน) ตั้งอยู่ ณ เขตประกอบการอุตสาหกรรมไออาร์พีซี จังหวัดระยอง ซึ่งเป็นผู้ผลิตสารคาโปรแลคตัม และผลิตปุ๋ยแอมโมเนียซัลเฟตรายใหญ่ของประเทศ โดยนายจุลพงษ์ฯ ได้ให้คําแนะนําในการบริหารจัดการกากของเสียอุตสาหกรรมที่เกิดขึ้นในกระบวนการผลิตปุ๋ยแอมโมเนียซัลเฟต โดยเฉพาะอย่างยิ่ง mother liquor ที่เกิดจากกระบวนการ Crystallization และได้เดินทางไปตรวจสอบการแก้ไขปัญหาข้อร้องเรียนของบริษัท บุญทวีสิน จํากัด ประกอบกิจการผลิตปุ๋ยแอมโมเนียซัลเฟต ตั้งอยู่ อําเภอนิคมพัฒนา จังหวัดระยอง กรณีปล่อยน้ําเสียรั่วไหลลงสู่แหล่งน้ําสาธารณะซึ่งเป็นแหล่งน้ําดิบในการผลิตน้ําประปาหมู่บ้าน ก่อให้เกิดความเดือดร้อนต่อประชาชนในวงกว้าง ซึ่งหัวหน้าผู้ตรวจราชการฯ ได้ให้ข้อเสนอแนะแนวทางในการแก้ไขปัญหาในเบื้องต้น ซึ่งอุตสาหกรรมจังหวัดระยองรับไปหารือผู้ที่เกี่ยวข้องเพื่อเร่งแก้ไขปัญหาที่เกิดขึ้นต่อไป
รัฐบาลไทย-ข่าวทำเนียบรัฐบาล-สธ.ลดโลกร้อน เตรียมติดตั้งโซลาร์เซลล์ในสถานบริการสาธารณสุขเพิ่มอีกกว่า 1,000 แห่งในปี 62
วันอาทิตย์ที่ 27 มกราคม 2562
สธ.ลดโลกร้อน เตรียมติดตั้งโซลาร์เซลล์ในสถานบริการสาธารณสุขเพิ่มอีกกว่า 1,000 แห่งในปี 62
กระทรวงสาธารณสุข เตรียมแผนปี 2562 ขอรับการสนับสนุนงบประมาณ 1,800 ล้านบาทจากกระทรวงพลังงาน ติดตั้งระบบไฟฟ้าพลังงานแสงอาทิตย์ในสถานบริการกว่า 1,000 แห่ง หลังได้รับการสนับสนุนงบปี 2561 ใน รพ.สต. แล้ว 274 แห่ง เพิ่มคุณภาพ ความสะดวกบริการประชาชน
กระทรวงสาธารณสุข เตรียมแผนปี 2562 ขอรับการสนับสนุนงบประมาณ 1,800 ล้านบาทจากกระทรวงพลังงาน ติดตั้งระบบไฟฟ้าพลังงานแสงอาทิตย์ในสถานบริการกว่า 1,000 แห่ง หลังได้รับการสนับสนุนงบปี 2561 ใน รพ.สต. แล้ว 274 แห่ง เพิ่มคุณภาพ ความสะดวกบริการประชาชน และลดโลกร้อน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า รัฐมนตรีว่าการกระทรวงสาธารณสุข ได้มอบนโยบายให้เร่งพัฒนาโครงสร้างพื้นฐานสถานบริการสาธารณสุข โดยเฉพาะโรงพยาบาลส่งเสริมสุขภาพตําบล (รพ.สต.) พื้นที่ห่างไกลแนวชายแดน ทุรกันดาร พื้นที่เกาะ/พื้นที่สูง ให้มีระบบสาธารณูปโภคและการสื่อสาร ด้วยระบบไฟฟ้าพลังงานแสงอาทิตย์ ระบบอินเทอร์เน็ต เพื่อเพิ่มคุณภาพ ความสะดวก ในการบริการประชาชน และช่วยลดโลกร้อน ในปีงบประมาณ 2562 ได้เตรียมแผนขอรับการสนับสนุนงบประมาณจากกองทุนเพื่อการส่งเสริมอนุรักษ์พลังงาน กระทรวงพลังงาน จํานวน 1,800 ล้านบาท ในการติดตั้งระบบไฟฟ้าพลังงานแสงอาทิตย์ (Solar Cell) เพิ่มในสถานบริการ 3 กลุ่ม ประกอบด้วย 1.หน่วยบริการปฐมภูมิรวม 882 แห่ง ได้แก่ รพ.สต./ สาธารณสุขชุมชน (สสช.)/ สุขศาลาที่ยังไม่มีไฟฟ้าใช้ 114 แห่ง รพ.สต.ที่ไฟฟ้าไม่เสถียร 169 แห่ง รพ.สต.ในพื้นที่เขตชายแดน 472 แห่ง รพ.สต.ในพื้นที่เกาะ 48 แห่ง สถานีอนามัยเฉลิมพระเกียรติ 60 พรรษา นวมินทราชินี 78 แห่ง และรพ.สต.ทุ่งรักษ์ชัยพัฒน์ 1 แห่ง 2.โรงพยาบาลที่มีความพร้อมดําเนินการ 131 แห่ง และ 3.โรงพยาบาลเฉลิมพระเกียรติ 39 แห่ง ได้แก่ โรงพยาบาลสมเด็จพระยุพราช 21 แห่ง รพ.เฉลิมพระเกียรติ 80 พรรษา 4 แห่ง และรพ.พระราชทานนามชัยพัฒน์ ในสมเด็จพระเทพรัตนราชสุดา สยามบรมราชกุมารี 4 แห่ง คาดว่าจะเริ่มติดตั้งได้ในเดือนมีนาคม 2562
ทั้งนี้ ในปีงบประมาณ 2561 กระทรวงสาธารณสุข ได้รับการสนับสนุนงบประมาณจากกองทุนเพื่อการส่งเสริมอนุรักษ์พลังงาน ในการติดตั้งระบบไฟฟ้าพลังงานแสงอาทิตย์ใน รพ.สต. ที่ไม่มีไฟฟ้าใช้จํานวน 47 แห่ง และใน รพ.สต. ที่ระบบไฟฟ้าไม่เสถียร 227 แห่ง รวมทั้งสิ้นกว่า 885 ล้านบาท เพื่อให้มีไฟฟ้าที่มีความเสถียร ระบบความเย็นของตู้เย็นที่ใช้เก็บรักษาวัคซีน ยา มีอุณหภูมิคงที่ สามารถทําหัตถการฉุกเฉินในเวลากลางคืน รวมทั้งบุคลากรและผู้บริการมีความปลอดภัย
***************************************** 27 มกราคม 2562
รัฐบาลไทย-ข่าวทำเนียบรัฐบาล-มท. ส่งเสริมท่องเที่ยวเมืองรองกระจายรายได้สู่พื้นที่ 8 จังหวัดอีสานใต้ ในการแข่งขันรถจักรยานยนต์ชิงแชมป์โลก  PTT Thailand Grand Prix 2019 วันที่ 4-6 ต.ค.62 นี้
วันอาทิตย์ที่ 15 กันยายน 2562
มท. ส่งเสริมท่องเที่ยวเมืองรองกระจายรายได้สู่พื้นที่ 8 จังหวัดอีสานใต้ ในการแข่งขันรถจักรยานยนต์ชิงแชมป์โลก  PTT Thailand Grand Prix 2019 วันที่ 4-6 ต.ค.62 นี้
มท. ส่งเสริมท่องเที่ยวเมืองรองกระจายรายได้สู่พื้นที่ 8 จังหวัดอีสานใต้ ในการแข่งขันรถจักรยานยนต์ชิงแชมป์โลก  PTT Thailand Grand Prix 2019 วันที่ 4-6 ต.ค.62 นี้
วันนี้ (13 ก.ย.62) เวลา 13:00 น. ที่ห้องประชุมราชสีห์ ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย มอบหมายให้นายบุญธรรม เลิศสุขีเกษม รองปลัดกระทรวงมหาดไทย เป็นประธานการประชุมคณะอนุกรรมการฝ่ายขับเคลื่อนการกระจายรายได้สู่พื้นที่ ครั้งที่ 1/2562 ผ่านระบบวีดิทัศน์ทางไกล (Video Conference) ไปยังจังหวัดบุรีรัมย์ นครราชสีมา ชัยภูมิ สุรินทร์ ขอนแก่น ร้อยเอ็ด มหาสารคาม ศรีสะเกษ และอุบลราชธานี โดยมี ผู้แทนสํานักงานปลัดกระทรวงมหาดไทย ผู้แทนกรมการพัฒนาชุมชน ผู้แทนกระทรวงการท่องเที่ยวและกีฬา ผู้แทนกรมการท่องเที่ยว ผู้แทนกรมการขนส่งทางราง ผู้แทนกรมท่าอากาศยาน ผู้แทนกรมการขนส่งทางบก ผู้แทนการท่องเที่ยวแห่งประเทศไทย และเจ้าหน้าที่ที่เกี่ยวข้องร่วมประชุม
นายบุญธรรม เลิศสุขีเกษม เปิดเผยว่า คณะกรรมการอํานวยการจัดการแข่งขันรถจักรยานยนต์ชิงแชมป์โลก รายการ โมโต จีพี ประจําปี 2561 – 2563 (3 ปี) ซึ่งมี พลเอก ประวิตร วงษ์สุวรรณ รองนายกรัฐมนตรี เป็นประธาน ได้แต่งตั้งคณะอนุกรรมการฝ่ายขับเคลื่อนการกระจายรายได้สู่พื้นที่ โดยมีปลัดกระทรวงมหาดไทยเป็นประธานคณะอนุกรรมการร่วม ทําหน้าที่จัดทําแผนการขับเคลื่อน กํากับ ติดตาม การกระจายรายได้สู่พื้นที่ตามวัตถุประสงค์ของการจัดการแข่งขัน จัดทําแผนการให้บริการ อํานวยความสะดวกให้กับประชาชนและผู้ชมการแข่งขัน โดยจะมีการจัดการแข่งขันรายการ PTT Thailand Grand Prix 2019 ในระหว่างวันที่ 4 – 6 ตุลาคม 2562 ณ สนามช้าง อินเตอร์เนชั่นแนลเซอร์กิต จังหวัดบุรีรัมย์
โดยในที่ประชุมผู้แทนจังหวัดบุรีรัมย์ นครราชสีมา ชัยภูมิ สุรินทร์ ขอนแก่น ร้อยเอ็ด มหาสารคาม ศรีสะเกษ และอุบลราชธานี ได้นําเสนอถึงความพร้อมของการเตรียมการต้อนรับผู้ชมและนักท่องเที่ยวจากทั่วประเทศและทั่วโลก ซึ่งคาดว่าจะมีผู้เข้าชมการแข่งขันเดินทางเข้าสู่พื้นที่จังหวัดบุรีรัมย์และจังหวัดใกล้เคียงในช่วงระหว่างวันที่ 1 – 7 ตุลาคม 2562 ราว 2.5 แสนคน
นายดํารงชัย เนรมิตตถพงศ์ รองผู้ว่าราชการจังหวัดบุรีรัมย์ ในฐานะฝ่ายเลขานุการคณะอนุกรรมการ กล่าวว่าจังหวัดบุรีรัมย์ มีความพร้อมในการจัดการแข่งขันฯ ทั้งในด้านการกระจายรายได้ โดยเปิดโอกาสให้ประชาชน ผู้ประกอบการผลิตภัณฑ์ OTOP นําผลิตภัณฑ์มาจําหน่าย รวมทั้งได้เตรียมความพร้อมในด้านที่พักทั้งโรงแรมและโฮมสเตย์ และจัดพื้นที่สําหรับกางเต็นท์ พร้อมระบบสาธารณูปโภค และการรักษาความปลอดภัย
ในช่วงท้าย นายบุญธรรม เลิศสุขีเกษม กล่าวเพิ่มเติมว่า ขอให้จังหวัดบุรีรัมย์และ 8 จังหวัดใกล้เคียง รวมทั้งหน่วยงานที่เกี่ยวข้อง ดําเนินการเก็บข้อมูลสถิติทั้งในด้านจํานวนนักท่องเที่ยว ที่พัก ยานพาหนะ และสินค้าผลิตภัณฑ์ต่าง ๆ ทั้งก่อนและหลังการจัดงาน เพื่อประเมินผลสําหรับพัฒนาการจัดงานให้ตรงตามความต้องการของผู้เข้าชมและนักท่องเที่ยว อันจะส่งผลให้เกิดการกระจายรายได้ให้กับประชาชนในพื้นที่ต่อไป.
กองสารนิเทศ สป.
ครั้งที่ 148/2562
วันที่ 13 ก.ย. 2562
รัฐบาลไทย-ข่าวทำเนียบรัฐบาล-สธ.ยกระดับพัฒนาคุณภาพชีวิตประชาชน ครอบคลุมทุกอำเภอทั่วประเทศในปีนี้
วันเสาร์ที่ 25 พฤศจิกายน 2560
สธ.ยกระดับพัฒนาคุณภาพชีวิตประชาชน ครอบคลุมทุกอําเภอทั่วประเทศในปีนี้
กระทรวงสาธารณสุข ประชุมผู้บริหารที่เกี่ยวข้อง 1,200 คน รับทราบนโยบายและทิศทางการดําเนินงานคณะกรรมการพัฒนาคุณภาพชีวิตระดับอําเภอ (พชอ.) เพื่อยกระดับพัฒนาคุณภาพชีวิตประชาชน ครอบคลุมทุกอําเภอ 878 แห่ง ทั่วประเทศปีนี้
กระทรวงสาธารณสุข ประชุมผู้บริหารที่เกี่ยวข้อง 1,200 คน รับทราบนโยบายและทิศทางการดําเนินงานคณะกรรมการพัฒนาคุณภาพชีวิตระดับอําเภอ(พชอ.)เพื่อยกระดับพัฒนาคุณภาพชีวิตประชาชนครอบคลุมทุกอําเภอ 878 แห่ง ทั่วประเทศปีนี้ ตามเป้าหมาย “คนอําเภอเดียวกัน ไม่ทอดทิ้งกัน”
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังเป็นประธานเปิดการประชุมขับเคลื่อนคณะกรรมการพัฒนาคุณภาพชีวิตระดับอําเภอ (พชอ.) ที่โรงแรมมารวยการ์เด้น กรุงเทพฯ โดยมีผู้ตรวจราชการ นายแพทย์สาธารณสุขจังหวัดทุกจังหวัด สาธารณสุขอําเภอทุกแห่ง และเจ้าหน้าที่ผู้รับผิดชอบเข้าประชุม 1,200 คน เพื่อรับทราบนโยบายการขับเคลื่อนคณะกรรมการพัฒนาคุณภาพชีวิตระดับอําเภอและระบบระบบสุขภาพอําเภอให้มีความชัดเจนไปในทิศทางเดียวกัน
นายแพทย์เจษฎา กล่าวว่า กระทรวงสาธารณสุขและกระทรวงมหาดไทย ร่วมกันขับเคลื่อนพัฒนาชีวิตความเป็นอยู่และสุขภาพของประชาชนในอําเภอ โดยใช้ “คณะกรรมการพัฒนาคุณภาพชีวิตระดับอําเภอ (พชอ.)” ซึ่งเป็นการบูรณาการดําเนินการร่วมกันระหว่างนายอําเภอ ผู้แทนส่วนราชการภาครัฐ ภาคเอกชน และประชาชน เน้นการมีส่วนร่วมของทุกภาคส่วน ร่วมแก้ปัญหาตามบริบทของแต่ละอําเภอโดยประชาชนเป็นศูนย์กลาง มีเป้าหมายให้คนอําเภอเดียวกันไม่ทอดทิ้งกัน และ คนไทยใส่ใจดูแลกัน จนกลายเป็นส่วนหนึ่งของวัฒนธรรมสําคัญทั้งในระดับอําเภอและในระดับประเทศ ให้ความสําคัญกับคุณค่าและศักยภาพของรายบุคคล ครอบครัวและชุมชน
ทั้งนี้ ตั้งแต่ปี 2559 - 2560 คณะกรรมการพัฒนาคุณภาพชีวิตระดับอําเภอ (พชอ.) ได้ดําเนินการไปแล้ว 200 อําเภอ ซึ่งครอบคลุมทุกจังหวัด และในปีนี้ จะดําเนินการเพิ่มอีก 678 อําเภอ โดยมีเป้าหมายในการพัฒนาคุณภาพชีวิตของประชาชนครอบคลุมทุกอําเภอของประเทศไทย จากการดําเนินการที่ผ่านมานั้น หลายอําเภอที่ประสบความสําเร็จ เช่น คณะกรรมการพัฒนาคุณภาพชีวิตระดับอําเภอ อ.ท่ายาง จ.เพชรบุรี ได้จัดการกับปัญหาโรคNCDในชุมชน โดยให้ทุกภาคส่วนเข้ามามีส่วนร่วมให้ประชาชนรักสุขภาพ ให้ความรู้ในการดูแลสุขภาพตนเองแก่คนในชุมชน ทําให้ปัญหาโรคไข้เลือดออก วัณโรค และความดันโลหิตสูง มีแนวโน้มดีขึ้น นอกจากนั้น ยังใส่ใจการดูแลผู้ป่วยสูงอายุในพื้นที่ มีโรงเรียนผู้สูงอายุ ทําให้ผู้สูงอายุมาร่วมกิจกรรมมากขึ้น และยังได้จัดตั้งชมรมปลูกผักสวนครัว เพื่อนําผักไปขายในโรงพยาบาล ซึ่งสามารถสร้างรายได้ให้กับตนเอง ตามเป้าหมายการพัฒนาให้เกิดคุณภาพชีวิตที่ดี และลดความเหลื่อมล้ํา โดยการช่วยเหลือดูแลซึ่งกันและกันตามบริบทของแต่ละอําเภออย่างมีส่วนร่วม
********************************* 25 พฤศจิกายน 2560
รัฐบาลไทย-ข่าวทำเนียบรัฐบาล-นายกรัฐมนตรีขอให้ช่วยกันชี้แจง สร้างการรับรู้ สร้างภาพลักษณ์ที่ดี ส่งเสริมพัทยาให้เป็นสถานที่ท่องเที่ยวเชิงคุณภาพ วอนอย่าขยายประเด็นเพราะจะส่งผลเสียต่อประเทศไทย
วันอังคารที่ 27 กุมภาพันธ์ 2561
นายกรัฐมนตรีขอให้ช่วยกันชี้แจง สร้างการรับรู้ สร้างภาพลักษณ์ที่ดี ส่งเสริมพัทยาให้เป็นสถานที่ท่องเที่ยวเชิงคุณภาพ วอนอย่าขยายประเด็นเพราะจะส่งผลเสียต่อประเทศไทย
นายกรัฐมนตรีขอให้ช่วยกันชี้แจง สร้างการรับรู้ สร้างภาพลักษณ์ที่ดี ส่งเสริมพัทยาให้เป็นสถานที่ท่องเที่ยวเชิงคุณภาพ วอนอย่าขยายประเด็นเพราะจะส่งผลเสียต่อประเทศไทย
วันนี้ (27 กุมภาพันธ์ 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณี นายฮามัท บาห์ รัฐมนตรีกระทรวงท่องเที่ยวของแกมเบีย ออกเตือนนักท่องเที่ยวตะวันตกที่นิยมเดินทางเข้าไปในแกมเบีย ว่าไม่ใช่จุดหมายปลายทางด้านเซ็กส์ แต่จุดหมายเป็นประเทศไทยว่า อย่าพูดอะไรให้ประเทศเสียหาย ขอช่วยกันสร้างภาพลักษณ์ที่ดี ส่งเสริมเมืองพัทยาให้เป็นสถานที่ท่องเที่ยวเชิงคุณภาพ พร้อมกับขอให้สื่อช่วยกันชี้แจง สร้างการรับรู้ และขออย่าขยายประเด็นให้บานปลายจนส่งผลเสียต่อประเทศตามมา ทั้งนี้ ต้องดําเนินการตามกฎหมายให้ได้ และจะทําอย่างไรไม่ให้เกิดผลกระทบในวงกว้าง และกระทบต่อส่วนอื่น ๆ ด้วย
---------------------------------------------